**LĒMUMS**

Liepājā

|  |  |
| --- | --- |
| 2024. gada 25. janvārī |  Nr.15/1(prot. Nr.1, 15.§) |

Par izsoles noteikumu apstiprināšanu

kustamās mantas atsavināšanas

otrajai izsolei

Lai apstiprinātu otrās elektroniskās izsoles noteikumus, tostarp kustamās mantas nosacīto cenu (izsoles sākumcenu), ņemot vērā, ka pirmā elektroniskā izsole bijusi neveiksmīga, jo neviens no dalībniekiem, kas autorizēti izsolei, nepārsolīja sākumcenu, un lai nodrošinātu racionālu un lietderīgu pašvaldības kustamās mantas, kas nav nepieciešama funkciju nodrošināšanai, apsaimniekošanu, pamatojoties uz Publiskas personas mantas atsavināšanas likuma 3. panta pirmās daļas 1. punktu un otro daļu, 4. panta pirmo daļu, 11 daļu un otro daļu, 6. panta otro un trešo daļu, 8. panta ceturto un piekto daļu, 9. panta trešo daļu, 32. panta ceturto daļu, Liepājas valstspilsētas pašvaldības domes 2023. gada 21. decembra nolikuma Nr.24 “Liepājas Komunālās pārvaldes nolikums” 9.5. apakšpunktu, 2024. gada 12. janvāra “Cirsmu novērtējumiem” un izskatot Liepājas valstspilsētas pašvaldības domes pastāvīgās Finanšu komitejas 2024. gada 18. janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Atzīt Liepājas Nekustamā īpašuma pārvaldes bilancē esošas kustamās mantas – augošu koku cirtes (atmežošana) ar kopējo cirsmu krāju 1474,90 m3, kas atrodas 14. novembra bulvārī 88/98 (kadastrs: 17000050002), Lībiešu ielā 37/53 (kadastrs: 17000010001), Lībiešu ielā 14 (kadastrs: 17000050004) un 14. novembra bulvārī 165 (kadastrs: 17000040008) – pirmo elektronisko izsoli par nenotikušu.

2. Apstiprināt kustamās mantas – augošu koku cirtes (atmežošanas) ar kopējo cirsmu krāju 1474,90 m3 (kopējais pārdodamais apjoms atbilstoši cirsmu novērtējumiem 1259,13 m3), kas atrodas 14. novembra bulvārī 88/98 (kadastrs: 17000050002), Lībiešu ielā 37/53 (kadastrs: 17000010001), Lībiešu ielā 14 (kadastrs: 17000050004), 14. novembra bulvārī 165 (kadastrs: 17000040008) – nosacīto cenu (otrās izsoles sākumcenu) 28 100,00 EUR (divdesmit astoņi tūkstoši viens simts *euro*).

3. Apstiprināt Liepājas valstspilsētas pašvaldības domes 2024. gada 25. janvāra noteikumus Nr.1 “Kustamās mantas – cirsmu, kas atrodas 14. novembra bulvārī 165, 14. novembra bulvārī 88/98, Lībiešu ielā 37/53, Lībiešu ielā 14, Liepājā – otrās izsoles noteikumi”.

4. Liepājas Komunālajai pārvaldei atbilstoši Publiskas personas mantas atsavināšanas likuma prasībām organizēt kustamās mantas atsavināšanu.

5. Liepājas Komunālajai pārvaldei izsoles rezultātā iegūtos līdzekļus ieskaitīt Liepājas valstspilsētas pašvaldības budžetā un divu nedēļu laikā pēc līdzekļu ieskaitīšanas iesniegt Liepājas Centrālās administrācijas Finanšu pārvaldē un Liepājas Nekustamā īpašuma pārvaldē detalizētu atskaiti.

6. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Komunālajai pārvaldei, Liepājas Nekustamā īpašuma pārvaldei, pašvaldības izpilddirektoram, Juridiskajai daļai, Finanšu pārvaldei |